CELEX: 32011D1011(02)
Language: fi
Date: 2011-10-10 00:00:00
Title: Komission päätös, annettu 10 päivänä lokakuuta 2011 , sidosryhmien neuvotteluryhmän perustamisesta kansanterveyden ja kuluttajasuojan alalla annetun päätöksen 2007/602/EY muuttamisesta

11.10.2011   
            
            
               FI
            
            
               Euroopan unionin virallinen lehti
            
            
               C 299/6
            
         KOMISSION PÄÄTÖS,
   annettu 10 päivänä lokakuuta 2011,
   sidosryhmien neuvotteluryhmän perustamisesta kansanterveyden ja kuluttajasuojan alalla annetun päätöksen 2007/602/EY muuttamisesta
   2011/C 299/07
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 169 artiklan
   sekä katsoo seuraavaa:
   
               (1)
            
            
               Euroopan unionin toiminnasta tehdyn sopimuksen, ’jäljempänä SEUT-sopimus’, 169 artiklassa Euroopan unionille annetaan tehtäväksi varmistaa kuluttajansuojan korkea taso sekä edistää kuluttajien oikeuksia tiedonsaantiin ja järjestäytymiseen etujensa valvomiseksi.
            
         
               (2)
            
            
               Komission päätöksellä 2007/602/EY (1) perustettiin kansanterveyden ja kuluttajasuojan alan sidosryhmien neuvotteluryhmä 10 päivästä lokakuuta 2007 alkaen neuvomaan komissiota, jotta löydetään parhaat toimintatavat kuulemismenettelyissä, ja auttamaan komissiota mitoittamaan edellä mainittujen alojen sidosryhmien osallistumisen muodot niiden tarpeiden mukaisiksi.
            
         
               (3)
            
            
               Kyseisen päätöksen 3 artiklan 4 kohdan mukaan jäsenet nimitetään nelivuotiskaudeksi, jota ei voida uusia. Ensimmäisen nimityksen yhteydessä puolet jäsenistä on kuitenkin nimitettävä kaksivuotiskaudeksi, jota ei voida uusia. Komissio päätti vahvistaa lyhyemmän toimikauden puolelle jäsenistä vähentääkseen häiriöitä, joita ryhmän kaikkien jäsenten samanaikainen vaihtuminen aiheuttaisi.
            
         
               (4)
            
            
               Komissio nimitti sidosryhmien neuvotteluryhmän jäsenet komission päätöksellä 2007/793/EY (2) ja määritteli heidän toimikautensa keston komission päätöksellä 2009/783/EY (3). Näin ollen kymmenen jäsenen toimikausi vahvistettiin neljäksi vuodeksi 29 päivästä marraskuuta 2007 alkaen 29 päivään marraskuuta 2011 ja kymmenen uutta jäsentä nimitettiin koko neljän vuoden toimikaudeksi, joka päättyy marraskuussa 2013.
            
         
               (5)
            
            
               Sidosryhmien neuvotteluryhmä on edistynyt huomattavasti neuvotteluissaan hyvien käytänteiden kehittämiseksi terveys- ja kuluttaja-asioiden pääosastoa varten. Ryhmän kokoonpanon uudistaminen tässä vaiheessa häiritsisi tätä prosessia ja sen jatkuvuutta.
            
         
               (6)
            
            
               Saadun kokemuksen mukaan sidosryhmien neuvotteluryhmän nykyisessä kokoonpanossa on tasapuolisesti teollisuuden ja valtioista riippumattomien järjestöjen edustajia terveys- ja kuluttaja-asioiden pääosaston politiikan aloilta, laaja-alainen asiantuntemus ja maantieteellinen jakauma unionissa sekä tasapainoinen sukupuolijakauma.
            
         
               (7)
            
            
               Sen vuoksi on aiheellista säilyttää sidosryhmien neuvotteluryhmän nykyinen kokoonpano siihen asti, kunnes sen toimikausi päättyy eli marraskuuhun 2013 asti,
            
         ON PÄÄTTÄNYT SEURAAVAA:
   1 artikla
   Muutetaan päätös 2007/602/EY seuraavasti:
   
               1.
            
            
               Korvataan 3 artiklan 4 kohta seuraavasti:
               ”4.   Kun jäsenet on nimitetty, he toimivat tehtävässään 2 päivään marraskuuta 2013 asti.”
            
         
               2.
            
            
               Korvataan 3 artiklan 5 kohta seuraavasti:
               ”5.   Komissio voi vaihtaa jäsenen, joka ei pysty enää osallistumaan tehokkaasti ryhmän työhön, joka eroaa tai joka ei täytä tämän artiklan 3 kohdassa tai SEUT-sopimuksen 339 artiklassa mainittuja edellytyksiä.”
            
         
               3.
            
            
               Korvataan 3 artiklan 7 kohta seuraavasti:
               ”7.   Henkilökohtaisesti nimettyjen henkilöiden nimet luetellaan tämän päätöksen liitteessä. Jäsenten nimet kerätään, käsitellään ja julkaistaan asetuksen (EY) N:o 45/2001 mukaisesti.”
            
         2 artikla
   Lisätään päätöksen 2007/602/EY liitteeksi tämän päätöksen liite, jossa sidosryhmien neuvotteluryhmän jäsenet luetellaan.
   3 artikla
   Tämä päätös tulee voimaan 2 päivänä marraskuuta 2011.
   
      Tehty Brysselissä 10 päivänä lokakuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 234, 6.9.2007, s. 13.
   
      (2)  EUVL L 320, 6.12.2007, s. 33.
   
      (3)  EUVL L 279, 24.10.2009, s. 6.
   
      LIITE
      Sidosryhmien neuvotteluryhmän jäsenet ovat seuraavat:
      
                   
               
               
                  BAX Willemien
               
            
                   
               
               
                  BERTELETTI KEMP Florence
               
            
                   
               
               
                  CEPONYTE Zita
               
            
                   
               
               
                  CZIMBALMOS Ágnes
               
            
                   
               
               
                  GALLANI Barbara
               
            
                   
               
               
                  GOUVEIA Rodrigo
               
            
                   
               
               
                  GRUNER Bernd
               
            
                   
               
               
                  HERVE Maryse
               
            
                   
               
               
                  KETTLITZ Beate
               
            
                   
               
               
                  KOSINSKA Monika
               
            
                   
               
               
                  KUTIN Breda
               
            
                   
               
               
                  LOGSTRUP Susanne
               
            
                   
               
               
                  RODRIGUEZ Nathalie
               
            
                   
               
               
                  ROSS Melody
               
            
                   
               
               
                  SHEPPARD Philip
               
            
                   
               
               
                  TIDDENS-ENGWIRDA Lisette
               
            
                   
               
               
                  VAN TICHELEN Sonja
               
            
                   
               
               
                  VINCENTEN Joanne
               
            
                   
               
               
                  VON ESSEN Garlich